Hry od Stanky

1. hra:

Vytvoriť čo najdlhšiu vetu s použitím slov začínajúcimi písmenami abecedy.Poprípade môže byť vytvorených viac kratších viet, ale v abecednom poradí.

Cieľ: precvičovanie abecedy hravou formou

- časový limit: 3 minúty

- vyhráva ten, kto použije čo najviac slov podľa abecednej postupnosti.

- napr. Anka bude česat dobrú energickú Františku. Gabika hneď ide jesť koláč lyžičkou. Mama nemôže ochutnať prstom rybu. Simona teraz už vidí zebru.

2.hra:

Doma nájdi rozličné veci a snaž sa nájsť predmet na každé písmenko abecedy. Potom predmety zoraď podľa abecedy

Cieľ: precvičovanie abecedy hravou formou

- časový limit: 15 minút

- vyhráva ten, kto nájde čo najviac predmetov a správne ich abecedne zoradí

- napr. autíčko, bubon, cibuľa, deka, električka, figúRka, guma, hrebeň, ihla, jablko, koláč, lampa, mlieko, náušnice, opica, rybka, sukňa, tričko, uterák, vláčik, zebra.

1. hra:

Rodičia nájdu v časopise väčší obrázok, môže byť čokoľvek, napr. Príroda, ľudia, zvieratká, dopravné prostriedky, kvety…..potom rodičia tento obrázok rozstrihajú na veľa štvorcov alebo obdĺžnikov. Úlohou dieťaťa je poskladať znova celý kompletný obrázok. Pri viacerých deťoch treba rozstrihať viac obrázkov a stopnúť čas.

- časový limit môže byť ľubovoľný, podľa zložitosti obrázka.

- pri jednoduchom obrázku môže byť časový limit 1 minúta

4.hra: určená pre 3. a 4.ročník ZŠ:

Vymysli príbeh s použitím čo najväčšieho počtu vybraných slov.

- časový limit: 10 minút

- napr. V sychravom počasí sme kúpili syr, ryžu, rybu a bylinky. My sme v Bytči kúpili umývadlo a mydlo.

5.hra: je anglickou alternatívou hry č.1 a 2, to znamená, že sa budú hľadať a abecedne zoraďovať anglické slová.

- časový limit: 8 minút

- napr. Vety vytvorené zo slov podľa abecedného poradia:

Anne buyes a cake and drum.

Eva finds a golden house.

Ivan joins the kite and Lucy makes a new orange porridge.

- napr. Nájdené predmety podľa abecedného poradia: apple, box, cake, drum, elephant, frog, hippo, ink, jacket, kite, lamp, mirror, number, orange, pig, rose, skirt, t-shirt, umbrella, violet, window, yo-yo, zebra.

6.hra:

Cieľ: precvičovanie presnosti merania a premienania jednotiek dĺžky

Dieťa si zoberie vysúvaí alebo krajčírsky meter a bude merať veci vo svojom okolí. Môže to byť napr. dĺžka kuchynského stola, dĺžka televízora, dĺžka postele. Svoje merania si zapíše na papier a potom výsledky namerané v centimetroch premení na milimetre.

Takto moze zmerať aj výšku rodiča, dĺžku jeho ramennej kosti, dĺžku jeho stehennej kosti, dĺžku jeho dlane alebo dĺžku chrbtice a nohy. Môže nakresliť obrázok rodiča a doplniť namerané údaje, ktoré premení na milimetre.

7 hra: určená pre minimálne 2 hráčov:

Na zem rozsypeme väčšie množstvo pasteliek.Hráči stoja a snažia sa bosou nohou zodvihnúť čo najviac pasteliek.

- časový limit: 5 minút

Cieľ: rozvíjanie rovnováhy a obratnosti chodidla.